پِرو نینگ سابق جمهوررئیسی الیژاندرو تولیدو, اداری فساد و پاره خوارلیک عیبلاوی بیلن امریکا قوشمه ایالتلریده نظارت آستیگه آلیندی.
عدلیه وزیرلیگی سوزچیسی نیکول ناواس, تولیدو نینگ جمعه کونی محکمه گه آلیب باریلگونگه قدر نظارت آستیده بوله دیگن لیگی نی بیلدیردی.
پرو باش قاره لاوچیلیگی اجتماعی ترماق آرقه لی بیرگن بیاناتیده, تولیدو نینگ محکمه گه آلیب باریلیشی نینگ اوزی نینگ اونینگ پرو گه تاپشیریلیشی بوییچه پروسه نینگ بیر بولگی دن عبارت ایکن لیگی نی معلوم قیلدی.
پرو ده 2001 و 2006 – ییللرده جمهوررئیس بولگن تولیدو, یول قوریش پروژه سی اوچون بیر شرکت دن 20 میلیون دالر رشوت آلیش بیلن عیبلنماقده.
پرو ده 2017- ییلده محکمه, تولیدو نینگ 18 آیلیک بیر مدت بیلن آزادلیک دن محروم ایتیلیشی کیره ک ایکن لیگی نی بیلدیرگن ایدی.
امریکا قوشمه ایالتلری نینگ کالیفرنیا ایالتیده یشیاتگن تولیدو, اوشبو عیبلاو لر نی رد ایتماقده ایدی.
پرو ده برازیل شرکتی دن رشوت آلیش بیلن عیبلنگن باشقه بیر سابق جمهوررئیس بولگن آلان گارسیا اپریل آییده انتحار ایتگن ایدی.
گارسیا, پرو ده بیر مرته 1985 و 1990- ییل لری آره سیده و ایککینچی مراتبه ایسه 2006 و 2011 – ییل لرده جمهوررئیس اوله راق وظیفه اجرا قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
